cyanic-selkie/wikianc huggingface dataset:
দ্য মিশনারি পজিশন: মাদার টেরিজা ইন থিওরি অ্যান্ড প্র্যাকটিস
পটভূমি
হিচেন্স টেরিজা বোজাঝিউকে সমালোচনা করেছেন কয়েকবার । দ্য নেশন-এ ১৯৯২ সালে প্রকাশিত একটি কলামে হিচেন্স টেরিজার সমালোচনা করেন। ১৯৯৩ সালে একটি সাক্ষাৎকারে হিচেন্স বলেন, আমরা অন্যদের ধর্মবিশ্বাসকে কুসংস্কার বলে তুচ্ছতাচ্ছিল্য করি অথচ নিজেদের ধর্মবিশ্বাস ও সন্তদের সমালোচনা সাহস পাই না। ১৯৯৪ সালে তিনি একটি ব্রিটিশ চ্যানেলে তিনি হেল'স এঞ্জেল (নরকের দেবদূত) নামে প্রামাণ্য তথ্যচিত্র উপস্থাপন করেন।
সারাংশ
গ্রন্থটির ভূমিকায় টেরিজা হাইতির স্বৈরাচারী ও দুর্নীতিবাজ রাষ্ট্রপতি জঁ ক্লদ দুভেলিয়েরের কাছ থেকে পুরষ্কারগ্রহণ প্রসঙ্গে আলোচনা করে হিচেন্স বলেছেন, দুর্নীতিবাজ দুভেলিয়েরের পরিবারের সাথে টেরিজার দীর্ঘ সম্পর্ক ছিল এবং টেরিজা তাদের পরিবারের স্তুতি গেছেন। হিচেন্স বিশ্বের অন্যান্য কুখ্যাত ব্যক্তির সাথে টেরিজার সুসম্পর্ক বজায় রেখে অনুদান গ্রহণকে সমালোচনা করে তার সাধু ভাবমূর্তিকে প্রশ্নবিদ্ধ করেছেন।
প্রথম অধ্যায়ে গণমাধ্যমে প্রচারিত টেরিজার ভাবমূর্তি হিচেন্স আলোচনা করেন, বিশেষত ১৯৬৯ সালে বিবিসিতে প্রচারিত তথ্যচিত্র সামথিং ওয়ান্ডারফুল ফর গড যা টেরিজাকে পশ্চিমা গণমাধ্যমের পাদপ্রদীপে নিয়ে এসেছিল।সামথিং ওয়ান্ডারফুল ফর গড-এ নির্মাতা ম্যালকম ম্যাগারিজ দাবি করেন টেরিজার মৃত্যুপথযাত্রী আলয়ের অন্ধকার কক্ষও যে ক্যামেরা দেখা যাচ্ছে তা একটি অলৌকিক ঘটনা। হিচেন্স তথ্যচিত্রের চিত্রগ্রাহকের উদ্ধৃতি দিয়ে বলেন ম্যাগারিজ যা অলৌকিক ঘটনা বলে দাবি করেছেন তা বস্তুত সাম্প্রতিক ও উন্নত ক্যামেরার ব্যবহারের ফল। হিচেন্স আরও বলেন, কলকাতাকে যেভাবে দারিদ্র্যময় দেখিয়ে 'নরককুণ্ড' বলা হয়েছে তাও সঠিক নয়।
দ্বিতীয় অধ্যায়ে হিচেন্স বলেন, টেরিজা নিজের খ্রিষ্ট ধর্মবিশ্বাস ও যশ নিয়ে ব্যতিব্যস্ত, গণমাধ্যমের প্রচারিত হয়ে থাকে টেরিজা দুঃস্থদের সেবা করছেন।
তৃতীয় অধ্যায়ে হিচেন্স দেখান যে ক্ষমতাহীনের সাথে ক্ষমতাবানের লড়াইয়ে সবসময় ক্ষমতাবানের পক্ষ নিয়েছেন, যেমন ভোপালের বিপর্যয়ে ইউনিয়ন কার্বাইডের পক্ষ নিয়েছেন, রোনাল্ড রিগানের সমর্থন করেছেন, এমনকি নিকারাগুয়া গিয়ে সন্ডিস্টাদের বিরুদ্ধে টেরিজা সিআইএ-সমর্থিত কন্ট্রাদের সমর্থন দিয়েছেন।
ইউরিপিদেস
ডান|থাম্ব|Euripides ইউরিপিদেস: জন্ম ৪৮০ খ্রিষ্টপূর্বাব্দে, এথেন্সের নিকটবর্তি সালামিস দ্বীপে। তিনি প্রসিদ্ধ গ্রিক ধ্রুপদী নাট্যকার। ইউরিপিদেসের পিতা মনেসারকুস এবং মাতা ক্লিটো। পিতা মনেসারকুস পুত্রকে সুশিক্ষাদানে মনোযোগী ছিলেন।ইউরিপিদিস মাত্র আঠারো বছর বয়সে নাটক রচনায় ব্রতী হন। গ্রিক বার্ষিক নাট্যোৎসবে অভিনয়ের জন্য মনোনীত হয় তার নাটক। তার ঘনিষ্ট বন্ধুদের মধ্যে ছিলেন প্রসিদ্ধ দার্শনিক অ্যানাক্সাগোরাস, প্রোতাগোরাস,সক্রাতেস এবং তরুন ও প্রতিভাবান রাজনীতিবিদ অ্যালকিবিয়াডিস। তিনি গ্রিক পৌরানিক কাহিনীর প্রেক্ষাপটে সমকালীন রাজনীতি উত্থান-পতনের ব্যাপক ভাঙ্গা গড়া এবং নতুন জীবনদর্শনকে তুলে এনেছিলেন। ধর্মিয় বিশ্বাস, রাজনৈতিক ভিন্ন মতবাদ এবং যুক্তিবাদীতার কারণে ইউরোপিদেস শেষজীবনে এথেন্স অবস্থান করতে পারেন নি। তিনি মেডোনিয়ার রাজা আর্কেলাউসের আমন্ত্রনে মেসিডোনিয়ায় গমন করেন। পরে এই মেসিডোনিয়ায় ৪০৬ খ্রীষ্টপূর্বাব্দে, তিনি মৃত্যুবরণ করেন। ইউরোপিদেস ৯২ টি নাটক লিখেছেন বলে জানা যায়। কিন্ত এর মধ্যে পাওয়া গেছে মাত্র ১৯ টি নাটক। তার আলোচিত নাটক ওরেস্তেস ।
খুশালি কুমার
খুশালি কুমার একজন ভারতীয় অভিনেত্রী ও ফ্যাশন ডিজাইনার। তিনি টি-সিরিজ গ্রুপের প্রতিষ্ঠাতা গুলশান কুমারের মেয়ে। ২০১৫ সালে, তিনি বলিউডের ভিডিও গান মনু ইশক দা-তে আত্মপ্রকাশ করেছিলেন এবং তারপর থেকে তিনি হাইওয়ে স্টার, রাত কামাল হ্যায় , মেরে পাপা, এক ইয়াদ পুরানির মতো জনপ্রিয় গানে হাজির হয়েছেন।
কর্মজীবন
খুশালি কুমার দিল্লির এনআইএফটি থেকে ফ্যাশন ডিজাইনিংয়ে স্নাতক ডিগ্রি অর্জন করেছিলেন এবং পরে পপ শিল্পী শাকিরা, দুই বার গ্র্যামি পুরস্কারপ্রাপ্ত সঙ্গীতশিল্পী লিন রিমস, জেনা দেওয়ান তাতুম, স্পাইস গার্ল মেলানিয়া সি, কারম্যান ইলেক্ট্রার জন্য পোশাক পরিকল্পনা করেছিলেন।  তিনি জাস্টিন বিবারের মিউজিক ভিডিও ওয়েট ফর এ মিনিটের জন্যও পোশাক পরিকল্পনা করেছিলেন।
মাধবন অভিনীত দহি চিনিতে খুশালি কুমার অভিনয় জীবনের শুরু করেছিলেন যেখানে তিনি একজন আইনজীবী হিসাবে অভিনয় করেছিলেন।
খুশালি নিজের সংগীত ভিডিওতে তাঁর প্রয়াত বাবা গুলশান কুমারের প্রতি শ্রদ্ধা জানাতে বোন তুলসী কুমারের গাওয়া একটি গান দিয়ে শুরু করেছিলেন।
তিনি ড্রুক আন্তর্জাতিক চলচ্চিত্র উৎসবে হিন্দি পুর্ণদৈর্ঘ্য চলচ্চিত্র জিনা মুশকিল হ্যায় ইয়ারে অভিনয়ের জন্য ক্রিটিক চয়েস পুরস্কারও পেয়েছেন।
কুলপদ্দি জমিদার বাড়ি
কুলপদ্দি জমিদার বাড়ি বাংলাদেশের ঢাকা বিভাগের মাদারীপুর জেলার মাদারীপুর পৌরসভার একটি ঐতিহাসিক জমিদার বাড়ি। এই জমিদার বাড়িটি ১৯৩২ সালে স্থাপিত হয়।
ইতিহাস
এই জমিদার বাড়িটি মাদারীপুর সদর পৌরসভায় ০৫ ও ০৬ নং ওয়ার্ডে কুলপদ্দিতে অবস্থিত হওয়ায় লোকমুখে এই বাড়িটিকে কুলপদ্দি জমিদার বাড়ি(কালীখোলা জমিদার বাড়ি) হিসেবে চিহ্নিত করেছে। কুলিন বংশের এক হিন্দু ভদ্রলোকের নাম অনুসারে এই অঞ্চলকে "কুলপদ্দি" নাম রাখা হয়। আদিকাল থেকে এই জায়গায় বেশির ভাগ লোকই পেশায় ছিল বণিক। সেই ধনী বণিকদের মধ্যে শশী রায় ছিলেন অন্যতম। শশী রায় (১৩৩৯ বঙ্গাব্দে ইংরেজি ১৯৩২) সালে এই কুলপদ্দি জমিদার বাড়িটি স্থাপন করেন এবং তার পাশাপাশি দুই ভাই স্বধন সাহা এবং স্বাধু সাহা আরোও দুটি বাড়ি স্থাপন করেন যা "সাহা বাড়ি" নামে স্থানীয় লোকদের কাছে পরিচিত ছিল। এই কুলপদ্দি জমিদার বাড়িটির এলাকায় মোট জমির পরিমাণ ২.১৫৫ একর। বাড়ির মালিক স্বাধু সাহা ও স্বধন সাহা ১৯৭১ সালে মুক্তিযুদ্ধের সময় পাকিস্তানের অত্যাচারের ভয়ে কলকাতায় চলে যান। বর্তমানে এই বাড়িটি মালিকানাধীন(ক্রয় কৃত) সরকারী নাজিমউদ্দিন কলেজের অবসর প্রাপ্ত অধ্যাপক আনোয়ার হোসেন এবং তার পদবি হাওলাদার হাওয়ায় বর্তমানে এই বাড়িটিকে "হাওলাদার বাড়ি"ও বলা হয়।
অবকাঠামো
এই জমিদার বাড়িতে মোট ৩টি বাড়ি রয়েছে যা ১টি) আকৃতির অন্দরমহল ও বারান্দা সহ একতলা বাড়ি, আরেকটি ভঙ্গুর দেড়তলা বাড়ি এবং অন্যটি একতলা বাড়ি রয়েছে। বাড়ির আশেপাশে ৬ টি মঠ রয়েছে যার মধ্যে ৩টি অর্ধভঙ্গুর, ৪টি শান- বাঁধানো বিস্তূর্ণ পুকুর রয়েছে এরমধ্যে একটি পরিত্যক্ত, এবং তার উল্টো পাশে রয়েছে ঘাট বাঁধানো একটি শ্মশানঘাট।
আরও ৪টি পূজা মন্ডপ সেগুলা হলঃ নারায়ণ মন্দির, কুলপদ্দি সর্বজনীন অগ্রদানী শ্রী শ্রী মা মনসা মন্দির, কুলপদ্দি দুর্গা মন্দির, এবং কুলপদ্দি কালী মন্দির।
বর্তমান অবস্থা
বর্তমানে "হাওলাদার বাড়ির" বংশভূত স্বপরিবারে এই ভবনে বসবাস করছে, এবং মাদারীপুরের ঝাউদি ইউনিয়ন এর ভূমি জরিপের সকল কার্যক্রম এই বাড়িতে অনুষ্ঠিত হচ্ছে।
যোগাযোগ ব্যবস্থা
মাদারীপুর পুরাতন বাস স্ট্যান্ড থেকে কুলপদ্দি চৌরাস্তা পর্যন্ত ইজিবাইকে জনপ্রতি ১০ টাকা (পরিবর্তন) ভাড়া, এরপর কুলপদ্দি চৌরাস্তা থেকে কুলপদ্দি বকুলতলা জনপ্রতি ৫ টাকা (পরিবর্তন) ভাড়া নেবে। কুলপদ্দি বকুলতলা নেমে হাতের ভান পাশে ২/৩ মিনিট হাটলে পেয়ে যাবেন এই কুলপদ্দি জমিদার বাড়ি।
বুদ্ধঘোষ
বুদ্ধঘোষ (พระพุทธโฆษาจารย์, ) (খ্রিস্টীয় ৫ম শতাব্দী) ছিলেন একজন ভারতীয় থেরবাদী বৌদ্ধ ভিক্ষু, অনুবাদক ও অট্ঠকথাচার্য। তার সর্বাধিক পরিচিত গ্রন্থটির নাম বিশুদ্ধিমাগ্‌গ। এই গ্রন্থটি গৌতম বুদ্ধের ত্রিপিটকের সম্পূর্ণ সারব্যাখ্যা। খ্রিস্টীয় ১২শ শতাব্দীর পর থেকে বুদ্ধঘোষের এই ব্যাখ্যাই থেরবাদী বৌদ্ধ ধর্মগ্রন্থগুলির প্রথাগত ধারণার মূল ভিত্তি হিসেবে গণ্য হয়েছে।  শুধু থেরবাদী বৌদ্ধগণই নন, বরং পাশ্চাত্য বৌদ্ধধর্ম-বিশারদগণও বুদ্ধঘোষকে থেরবাদী বৌদ্ধধর্মের সর্বাপেক্ষা গুরুত্বপূর্ণ অট্ঠকথাকার হিসেবে স্বীকৃতি দিয়েছেন।
জীবন
বুদ্ধঘোষের গ্রন্থাবলিতে তার জীবন সম্পর্কে যে খণ্ড খণ্ড বিবরণগুলি পাওয়া যায়, তা থেকে তার জীবন সম্পর্কে অপেক্ষাকৃত অল্প কথাই জানা যায়। খুব সম্ভবত এগুলি গ্রন্থ রচনাকালেই গ্রন্থগুলিতে অন্তর্ভুক্ত হয়েছিল। এই তথ্যগুলির মধ্যে পার্থক্য বিশেষ নেই। এগুলি থেকে জানা যায়, বুদ্ধঘোষ শ্রীলঙ্কায় গিয়ে অনুরাধাপুরে বসবাস শুরু করেছিলেন। এই তথ্য ছাড়া এই সূত্রগুলি থেকে বুদ্ধঘোষের শিক্ষক, সমর্থক ও সহযোগীদের একটি ছোটো তালিকাই শুধু পাওয়া যায়। এই নামগুলি অন্য কোনো সূত্রে পাওয়া যায়নি বলে এগুলির সত্যতা যাচাই করা সম্ভব হয়নি।
ত্রিপিটক ও অট্ঠকথা শ্রীলঙ্কার অনুরাধাপুর মহাবিহারের ভিক্ষুদের দ্বারা সংগৃহীত ও সংরক্ষিত গ্রন্থগুলো বুদ্ধঘোষ অধ্যয়ন করেছিলেন। সিংহলি ভাষায় রচিত অট্ঠকথাগুলোকে পালি ভাষায় অনুবাদ করার জন্য তিনি অনুমতি প্রার্থনা করেন। প্রবীণ ভিক্ষুরা প্রথমে বুদ্ধঘোষের জ্ঞান পরীক্ষা করার জন্য তাকে সুত্ত থেকে দুটি সূত্রের মতবাদ-সংক্রান্ত অর্থ বিস্তারিত ব্যাখ্যা করতে বলেন। বুদ্ধঘোষ সুত্রের ব্যাখ্যানুরুপ বিশুদ্ধিমাগ্‌গ গ্রন্থটি রচনা করে সুত্তদুটির ব্যাখ্যা দেন। এরপর দেবতারা এই কাজে হস্তক্ষেপ করে তার গ্রন্থটি লুকিয়ে ফেললে বুদ্ধঘোষকে পুনরায় পরীক্ষার মুখে পড়তে হয়। দুইবার তাকে গ্রন্থের লুপ্তাংশ থেকে গ্রন্থটি পুনরুদ্ধার করতে হয়।  যখন সম্পূর্ণ তিপিটকের সারসংক্ষেপ তিনটি পুথির আকারে পাওয়া যায় এবং সেগুলি সব দিক থেকে সঠিক বলে বিবেচিত হয়, তখনই ভিক্ষুরা বুদ্ধঘোষকে সিংহলী ভাষা হতে মূল মাগধী ভাষায় অনুবাদের অনুমতি দেন।
এরপর বুদ্ধঘোষ তিপিটকের অন্যান্য প্রধান গ্রন্থগুলির অনেকগুলির উপর অট্ঠকথা রচনা করেন। তার রচনা বৌদ্ধ ধর্মশাস্ত্রের সর্বাধিক প্রামাণ্য থেরবাদী ব্যাখ্যায় পরিণত হয়।অনুরাধাপুর মহাবিহারে রক্ষিত সম্পূর্ণ সিংহলি অট্ঠকথা অনুবাদের পর বুদ্ধঘোষ ভারতে ফিরে বোধগয়ায় তীর্থযাত্রা করেন এবং বোধিবৃক্ষে শ্রদ্ধা নিবেদন করেন।
মহাবংশ অনুসারে, বুদ্ধঘোষ উত্তর ভারতে বোধগয়ার কাছে জন্মগ্রহণ করেছিলেন। কিন্তু তার অট্ঠকথা উপসংহারে ভারতের একটি মাত্র স্থানেরই উল্লেখ আছে এবং সেটি তার সাময়িক বাসস্থান হিসেবে উল্লিখিত হয়েছে। এই স্থানটি হল দক্ষিণ ভারতের কাঞ্চী। কোনো কোনো গবেষক (এঁদের মধ্যে রয়েছেন অসকার ফন হিনুবার ও পোলওয়াত্তে বুদ্ধদত্ত থের) মনে করেন, বুদ্ধঘোষ দক্ষিণ ভারতেই জন্মগ্রহণ করেছিলেন। পরবর্তীকালে রচিত জীবনীগ্রন্থগুলিতে বুদ্ধের স্মৃতিবিজড়িত অঞ্চলের সঙ্গে তাকে সম্পৃক্ত করার জন্য তার জন্মস্থান উত্তর ভারত বলে উল্লেখ করা হয়।
পরবর্তীকালে রচিত বুদ্ধঘোষুপ্পত্তি নামক জীবনীগ্রন্থটিকে পাশ্চাত্য গবেষকরা ইতিহাস না বলে কিংবদন্তি বলাই সমীচীন মনে করেন। এই গ্রন্থে মহাবংশ গ্রন্থের উপাখ্যানটিই কিছু বিস্তারিত আকারে বর্ণিত হয়েছে। এতে বুদ্ধঘোষের পিতামাতা, তার গ্রাম, কয়েকটি নাটকীয় ঘটনা, বুদ্ধঘোষের পিতার ধর্মান্তরণ ও একটি বুদ্ধঘোষের বিচারসভায় বুদ্ধঘোষের ভূমিকার উল্লেখ করা হয়েছে। যে সিংহলি মূল গ্রন্থগুলি থেকে বুদ্ধঘোষ পালি অট্ঠকথা রচনা করেছিলেন, সেগুলি পালি অট্ঠকথা রচনার পর কীভাবে নষ্ট হয়েছিল, তার বিবরণও এই গ্রন্থে পাওয়া যায়। এই গ্রন্থ দাবি করে, অট্ঠকথা রচনার পর বুদ্ধঘোষ মূল গ্রন্থগুলো সংগ্রহ করে পুড়িয়ে ফেলেছিলেন।
রচনা ও অনুবাদ
ত্রিপিটক ও তিপিটকের সিংহলি অট্ঠকথার একটি বৃহৎ অংশের সারাংশ রচনা ও অনুবাদের কাজ করেছিলেন বুদ্ধঘোষ। তার বিশুদ্ধিমগ্গ গ্রন্থটি থেরবাদ বৌদ্ধধর্মের একটি প্রামাণ্য নির্দেশিকা। এই গ্রন্থ আজও পঠিত ও অধীত হয়।  মহাবংশ গ্রন্থে বুদ্ধঘোষের রচনা হিসেবে অনেকগুলি গ্রন্থের নাম পাওয়া যায়। বিশুদ্ধিমগ্গ বুদ্ধঘোষের অনন্য সাহিত্যকীর্তি। এটি ত্রিপিটকের সারসংক্ষেপ হিসেবে স্বীকৃত। বিশুদ্ধিমগ্গ ব্যতীত বুদ্ধঘোষের অন্যান্য সকল রচনা মূলত অট্ঠকথা। বুদ্ধঘোষ-রচিত চৌদ্দটি অট্ঠকথা একটি তালিকা দেওয়া হল:
প্রথাগত বিবরণ অনুসারে বুদ্ধঘোষ উপরিউক্ত সবকটি অট্ঠকথা রচনা করেছিলেন। এছাড়াও পদ্যচূড়ামণি, ঞানোদয়, পরিত্তট্ঠকথা ও পিটকত্তযলক্খণগন্ধ এই তিনটি বুদ্ধঘোষের রচনা হিসেবে উল্লেখ পাওয়া যায়।
প্রভাব ও উত্তরাধিকার
পরবর্তীকালে বুদ্ধঘোষের খ্যাতি ও প্রভাব থেকে অনুপ্রাণিত হয়ে বিভিন্ন গ্রন্থ রচিত হয়। তার জীবনকাহিনি নথিভুক্ত করা হয়। বুদ্ধঘোসুপ্পত্তি নামক পালি কালপঞ্জি গ্রন্থে বিস্তারিত এবং সম্ভবত অতিরঞ্জিত আকারে তার জীবনী লিখিত হয়। তাকে সাধারণ বিশ্বাস অনুসারে জন্মসূত্রে ভারতীয় মনে করা হলেও, ব্রহ্মদেশে বৌদ্ধধর্ম|ব্রহ্মদেশের মোন জাতি পরবর্তীকালে তাকে সেই জাতিভুক্ত বলে দাবি করে। এই দাবির কারণ ছিল থেরবাদ বৌদ্ধধর্মের বিকাশে শ্রীলঙ্কার উপরে তাদের প্রাধান্য স্থাপনের একটি চেষ্টা। অন্যান্য গবেষকরা মনে করেন, মোন নথিতে অপর একজনের উল্লেখ রয়েছে, যাঁর নাম ও জীবনীর সঙ্গে ভারতীয় বুদ্ধঘোষের কিছু মিল রয়েছে।
বুদ্ধঘোষের রচনা থেরবাদী ধর্মগ্রন্থের ভাষা হিসেবে পালি ভাষার পুনরুত্থান ও সংসক্ষণে গুরুত্বপূর্ণ ভূমিকা গ্রহণ করে। সেই সঙ্গে এই ভাষা শ্রীলঙ্কা ও দক্ষিণপূর্ব এশিয়ার মূল ভূখণ্ডের থেরবাদী দেশগুলির পণ্ডিতদের যোগাযোগ-রক্ষাকারী ভাষায় পরিণত হয়। সম্ভবত পালি ও সিংহলি ভাষায় থেরবাদী মতবাদের নতুন ব্যাখ্যার বিকাশ বুদ্ধঘোষের আগমনের আগে রুদ্ধ হয়ে পড়েছিল। ভারতে বৌদ্ধ দর্শনের নতুন নতুন শাখার (যেমন মহাযান) উত্থান ঘটছিল। এই শাখাগুলির মধ্যে অনেক শাখাই ধ্রুপদি সংস্কৃত ভাষাকে ধর্মগ্রন্থ ও দার্শনিক আলোচনার ভাষা হিসেবে গ্রহণ করেছিল। মহাবিহারের ভিক্ষুরা পালি ভাষায় অধ্যয়ন ও গ্রন্থরচনা এবং মহাবংশ গ্রন্থে উল্লিখিত ভারত থেকে অবলুপ্ত সূত্রগুলির অধ্যয়নের মাধ্যমে এই সব শাখার বিরোধিতা করতে চেয়েছিলেন। সাহিত্যের ভাষা হিসেবে পালি ভাষার পুনরুত্থানের একটি নিদর্শন দীপবংশ ও বিশুদ্ধিমাগ্‌গ গ্রন্থদুটির রচনা। দুটি গ্রন্থই শ্রীলঙ্কায় বুদ্ধঘোষের আগমনের অল্প কিছুকাল পরে রচিত হয়। বুদ্ধঘোষের রচনাগুলির মধ্যে প্রাচীনতম সিংহলি টীকাগুলির সারমর্ম নিহিত ছিল। সেকালের থেরবাদ শিক্ষাকেন্দ্রগুলিতে ব্যবহৃত পালি ভাষায় এই গ্রন্থগুলি রচিত হয়। এগুলি পালি ভাষা ও থেরবাদ বৌদ্ধিক ধারার পুনর্জাগরণের অনুপ্রেরণা জোগায়। সম্ভবত ভারতের মূল ভূখণ্ডে নতুন বৌদ্ধ শাখাগুলির উত্থানের ফলে থেরবাদ যে সমস্যার সম্মুখীন হয়েছিল, তার বিরুদ্ধেও এই গ্রন্থগুলি ব্যবহৃত হয়।
কোনো কোনো গবেষকের মতে, বুদ্ধঘোষের রচনার মধ্যে একটি শক্তিশালী অথচ অস্বীকৃত যোগাচার বৌদ্ধ প্রভাব লক্ষিত হয়। পরবর্তীকালে থেরবাদ শাখায় বুদ্ধঘোষের বিশেষ প্রভাবের পরিপ্রেক্ষিতে এই যোগাচার বৌদ্ধ প্রভাবটি থেরবাদ মতবাদের নির্ণায়ক হয়।
সমালোচনা
বিশুদ্ধিমাগ্‌গ গ্রন্থে বুদ্ধের সময় থেকে পরবর্তী শতাব্দীগুলিতে তার বাণীর ব্যাখ্যার পরিবর্তনগুলি প্রতিফলিত হয়েছে।
অন্যদিকে নাণামোলি বলেছেন যে, এই উপসংহারটি মূল পালি গ্রন্থের অন্তর্ভুক্ত ছিল না।
কালুপাহনের মতে, বুদ্ধঘোষ মহাযান মতের দ্বারা প্রভাবিত হয়েছিলেন। এই মতবাদে রক্ষণশীল থেরবাদ ধারণাগুলির সঙ্গে সূক্ষভাবে নতুন ধারণা নিহিত ছিল। ধীরে ধীরে এর থেকে অধিবিদ্যামূলক প্রবণতাগুলি বিকাশ লাভ করে, যা প্রাচীন বৌদ্ধধর্মের অনত্তা ধারণার প্রতি গুরুত্বারোপের পরিপন্থী ছিল।
নাসির খান (আফগান ক্রিকেটার)
নভেম্বর ২০১৯ সালে, তাকে বাংলাদেশে ২০১৯ এসিসি ইমার্জিং টিমস এশিয়া কাপের জন্য আফগানিস্তানের দলে সুযোগ দেওয়া হয়েছিল।
আলমা কার
আলমা কার (১৪ নভেম্বর ১৯০৮ – ১৯৯২) একজন পোলীয় চলচ্চিত্র অভিনেত্রী ছিলেন।
২০০৮ গ্রীষ্মকালীন অলিম্পিকে আলজেরিয়া
চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আলজেরিয়ার প্রতিযোগীরা অংশগ্রহণ করে।
30px দৌড়বাজী
দৌড়বাজীর প্রতিযোগীরা পরের রাউন্ডের জন্য দুইভাবে নির্বাচিত হতে পারে; হিটে ভাল ফল করে অথবা সার্বিক ক্রমে উপরের দিকে থেকে, মানে "পরাজিতদের মধ্যে দ্রুততম" হয়ে।
তাই এখানে সার্বিক ক্রমের বদলে প্রত্যেক হিটের ক্রম দেওয়া হল।
30px মুষ্টিযুদ্ধ
আলজেরিয়ার ৮জন মুষ্টিযোদ্ধা অলিম্পিকের যোগ্যতা অর্জন করেন। এঁরা সবাই প্রথম AIBA African Olympic Boxing Qualifying Tournament-এ এই যোগ্যতা অর্জন করেন।
Legend: RSCH = Referee stop contest - head blow RSCOS = Referee stop contest outscored
30px টেবিল টেনিস
পুরুষদের প্রতিযোগিতা
মহিলাদের প্রতিযোগিতা
মহিলাদের দল: দল তালিকা
পুঙ্গি (সফটওয়্যার)
পুঙ্গি (ইংরেজিঃ Pungi ) হল ফেডোরা লিনাক্স ডিস্ট্রিবিউশনের স্পিন তৈরির জন্য একটি প্রোগ্রাম, যা ৭ নম্বর মুক্তি থেকে উপরের মুক্তিগুলোতে ব্যবহৃত হতো। পুঙ্গি মূলত একটি ডিস্ট্রিবিউশনের সুবিন্যস্ত করার সরঞ্জাম। পুঙ্গি একাধিক পৃথক কম্পিউটারে রান করার মত প্রোগ্রাম সমন্বিত একটি সাধারণ লাইব্রেরি দ্বারা সমর্থিত।
নামের উৎপত্তি
পুঙ্গি নামটি এসেছে সাপকে মোহন করার জন্য ব্যবহৃত যন্ত্র থেকে। অ্যানাকোন্ডা সফটওয়্যারটির নামের কারণে "পুঙ্গি" নামটি বিবেচনা করা হয়েছিল এবং অ্যানাকোন্ডা সাপ হওয়ায় সম্পর্ক স্থাপনের জন্য পুঙ্গি নামকরণের করা হয়। এই সফটওয়্যারের প্রথম নাম, যা শেঠ ভিডাল দ্বারা প্রস্তাবিত হয়েছিল, সেটি ছিল ফিস্ট(ইংরেজিঃ FIST ), ফেডোরা ইনস্টলেশন <কিছু একটা> টুল। এই নামটি দ্রুত বাতিল করে পুঙ্গি নামটির সাথে প্রতিস্থাপন করা হয়েছিল।
থু-মি-সাম-ভো-তা
thumb|শিষ্যদের পড়াচ্ছেন থু-মি-সাম-ভো-তা থু-মি-সাম-ভো-তা বা থোন-মি-গ্সম-পো-রা  তিব্বতী লিপির উদ্ভাবকi।
জন্ম
থু-মি-সাম-ভো-তা আনুমানিক ৬১৯ খ্রিষ্টাব্দে তিব্বতের ব্রহ্মপুত্র নদের দক্ষিণ তীরে কাম্ভালা পর্বতশ্রেণীর নিচে অবস্থিত থু নামক স্থানে জন্মগ্রহণ করেন। তাঁর পিতা থোন-মি-আ-নু-রা-গা-তা তিব্বত সম্রাট স্রোং-ব্ত্সন-স্গাম-পোর মন্ত্রী ছিলেন।
তিব্বত যাত্রা
সম্রাট স্রোং-ব্ত্সন-স্গাম-পো থু-মি-সাম-ভো-তা সহ সাতজন জ্ঞানী মন্ত্রীদের তিব্বতীদের জন্য নতুন লিপি উদ্ভাবনের জন্য ভারত পাঠান। তাঁরা নেপাল হয়ে ভারতে প্রবেশ করেন। থু-মি-সাম-ভো-তা দক্ষিণ ভারতে লিজিঙ্কর নামক এক ব্রাহ্মণ ও দেববিদ্যাসিংহ বা ল্হা'ই-রিগ-পা-সেং-গে নামক এক পন্ডিতের নিকট ভাষা, ব্যাকরণ, সাহিত্য, কাব্য ওদর্শন সম্বন্ধে সাত বছর ধরে অধ্যয়ন করেন। এরপর তিনি ভারত থেকে তিব্বত ফিরে আসার সময় ম্দো-স্দে-দ্কোন-ম্ছোগ-স্প্রিন, দাম-পা'ই-ছোস-পাদ-মা-দ্কার-পো , গ্ত্সোগ-তোর-দ্রি-মেদ-ক্যি-গ্জুংস , নোর-বু-কী-তু , 'দুস-পা-রিন-পো-ছে'ই-তোগ-ম্দো-জা-মা-তোগ-ব্কোদ-পা , স্প্যান-রাস-গ্জিগ্স-ক্যি-ম্দো-র্গ্যুদ-ন্যি-শু-র্তা-গ্চিগ  প্রভৃতি বৌদ্ধ শাস্ত্র ও সংস্কৃত ব্যাকরণ সম্পর্কিত গ্রন্থগুলিকে নিয়ে যান। এই গ্রন্থগুলি ঐতিহাসিকভাবে ভারত থেকে তিব্বতে প্রবিষ্ট প্রথম গ্রন্থমালা। তাঁর সঙ্গীরা সকলেই মৃত্যুবরণ করায় থু-মি-সাম-ভো-তাকে একাকী তিব্বত ফিরে আসতে হয়।
তিব্বতী লিপি উদ্ভাবন
থু-মি-সাম-ভো-তা তিব্বত ফিরে এসে স্কু-ম্খার-মা-রু নামক প্রাসাদে তিব্বতীদের জন্য এক নতুন লিপি উদ্ভাবনে সচেষ্ট হন। তিনি ভারতে সেই সময় প্রচলিত ব্রাহ্মী ও গুপ্ত লিপি থেকে এই লিপি তৈরী করেন।  দেবনাগরী লিপির চৌত্রিশটি ব্যঞ্জনবর্ণ ও ষোলটি স্বরবর্ণকে কমিয়ে তাঁর নতুন লিপিতে যথাক্রমে তিরিশ ও চারে নামিয়ে আনেন। তিনি স্বরবর্ণ গুলিকে শুধুমাত্র চিহ্নাকারে প্রকাশের বিধি তৈরী করেন বলে তিব্বতী ব্যাকরণে স্বরবর্ণগুলিকে বর্ণ হিসেবে ধরা হয় না। এছাড়া তিনি ত্স, ত্শ, দ্জ, 'অ ইত্যাদি নতুন ধরনের বর্ণেরও সৃষ্টি করেন। তিনি সংস্কৃত ব্যাকরণের ওপর ভিত্তি করে তিব্বতী ব্যাকরণ তৈরী করার উদ্দেশ্যে লুং-স্তোন-পা-লা-র্ত্সা-বা-সুম-চু-পা  এবং র্তাগ্স-ক্যি-'জুগ-পা  সহ ছয়টি গ্রন্থ রচনা করেন। এই নতুন লিপি ও ব্যাকরণ শেখার জন্য সম্রাট স্রোং-ব্ত্সন-স্গাম-পো পাঁচ বছরের জন্য রাজ্যশাসন থেকে অবসর নেন। এই সময় তিনি বৌদ্ধ ধর্মের অবলোকিতেশ্বর সংক্রান্ত গ্রন্থের অনুবাদ ও নতুন সংবিধান তৈরী করেন।
লিপি বিতর্ক
যদিও তিব্বতী বৌদ্ধরা থু-মি-সাম-ভো-তাকে তিব্বতী লিপির স্রষ্টা বলে মনে করেন, কিন্তু বোন ধর্মাবলম্বীদের মতে ঝাংঝুং ভাষার লিপিকে আরো একশত বছর পুরাতন বলে দাবী করেন। তাঁদের মতে ঝাংঝুং ভাষার লিপি স্মার, স্পুংস ও ব্রুশা লিপি থেকে উদ্ভূত, কিন্তু লিপইবিদদের মতে ঝাংঝুং ভাষার লিপি তিব্বতী লিপি থেকে উদ্ভূত।
ঐতিহাসিকতা
পুরাতন তিব্বতী বর্ষানুক্রমিক ইতিবৃত্ত গ্রন্থে থু-মি-সাম-ভো-তার কোনো উল্লেখ না থাকায় রয় অ্যান্ড্রু মিলারের মতো গবেষকেরা তাঁকে ঐতিহাসিক ব্যক্তি হিসেবে স্বীকার করেননি। অপরদিকে তিব্বতবিদ রল্ফ আলফ্রেড স্টেইন তাঁর ঐতিহাসিক অস্তিত্ব মেনে নিয়েছেন। দ্বা-ব্ঝেদ নামক তিব্বতের প্রাচীনতম ঐতিহাসিক পুঁথিতে থু-মি-সাম-ভো-তার উল্লেখ পাওয়া যায়।
ধামাই রেলওয়ে স্টেশন
ধামাই রেলওয়ে স্টেশন বাংলাদেশের সিলেট বিভাগের মৌলভীবাজার জেলার জুড়ী উপজেলায় অবস্থিত একটি রেলওয়ে স্টেশন। স্টেশনটি ২০০২ সাল থেকে বন্ধ রয়েছে।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে ধামাই রেলওয়ে স্টেশন তৈরি করা হয়। ১৯০৩ সালে শাহবাজপুর থেকে লামডিং পর্যন্ত লাইন বিস্তৃত করা হয়।
পরিষেবা
২০০২ সাল থেকে ট্রেন চলাচল বন্ধ রয়েছে।
ভ্যালি ইন্ডিয়া টাইমস
ভ্যালি ইন্ডিয়া টাইমস অ্যারিজোনার মেরিকোপা কাউন্টি চ্যানডলার ভিত্তিক একটি ভারতীয় মার্কিন সংবাদপত্র ছিল। এটি মাসিক ভিত্তিতে প্রকাশিত হয়। সংবাদপত্রটি রাজ্যের সমস্ত বড় বড় কাউন্টিতে, পাশাপাশি রাজ্যের গ্রাহকদের বাইরেও সরবরাহ করে। এটি ২০০০ সালে প্রতিষ্ঠিত হয়েছিল; ভারতীয় সংবাদপত্রের আসল নাম এজেড ইন্ডিয়া, যা প্রকাশের প্রথম বছরে ব্যবহৃত হয়েছিল। ২০০০ সালে ব্যবসায়ের মালিকানা পরিবর্তিত হলে ক্রয় চুক্তির কারণে নামটি পরিবর্তন করা হয়েছিল। ভ্যালি ইন্ডিয়া টাইমস অ্যারিজোনার একমাত্র ভারতীয় মার্কিন সংবাদপত্র। কাগজ, একটি প্রশংসামূলক মেইলিং, একটি ওয়েবসাইট এবং সামাজিক মিডিয়া নেটওয়ার্ক রয়েছে। স্থানীয় ব্যবসায়, পবিত্র প্রতিষ্ঠান এবং রেস্তোঁরাগুলি পত্রিকার অনুলিপি গ্রহণ করে।
এই সংবাদপত্রটি ২০১৬ সালের গ্রীষ্মে বিক্রি হয়েছিল এবং ভ্যালি ইন্ডিয়া টাইমস হিসাবে প্রকাশিত শেষ সংখ্যাটি ছিল জুন ২০১৬ ইস্যু। এটি এখন এজেড ইন্ডিয়া টাইমস হিসাবে প্রকাশিত হয়েছে।
ঢোপকল
ঢোপকল রাজশাহী শহরের অন্যতম প্রাচীন ঐতিহ্য। এ ঢোপকলের সঙ্গে রাজশাহীর সংস্কৃতি, ইতিহাস ও ঐতিহ্য জড়িত। মহারাণী হেমন্ত কুমারীর প্রচেষ্টা ও অনুদানে ১৯৩৭ খ্রীষ্টাব্দে রাজশাহী বাসীর জন্য সার্বক্ষণিক বিশুদ্ধ পানির সরবরাহ নিশ্চিত করতে পানি সরবরাহ প্রকল্প মহারাণী হেমন্ত কুমারী ওয়াটার ওয়ার্কস নির্মিত হয় যার অন্যতম নিদর্শন রাজশাহী শহরে অবস্থিত এই ঢোপকলসমূহ।
ইতিহাস
এই ঢোপকল তৈরীর সময়ে রাজশাহী পৌরসভার (বর্তমানে রাজশাহী সিটি কর্পোরেশন) দায়িত্বপ্রাপ্ত চেয়ারম্যান ছিলেন রায় ডি এন দাশগুপ্ত। সে সময় রাজশাহী শহরে পানযোগ্য পানির খুব কষ্ট ছিল। বিশুদ্ধ পানির খুবই অভাব ঘটেছিল তখন। যার ফলশ্রুতিতে ছড়িয়ে পড়েছিল কলেরা-আমাশয় সহ নানারকম পেটের পীড়া। বেশ কিছু লোকের মৃত্যুও ঘটেছিল সেই সময় এই অসুখের জন্য।
রায় ডিএন দাশগুপ্ত রাজশাহী পৌরসভার চেয়ারম্যান (১৯৩৪-৩৯) থাকাকালে রাজশাহী অ্যাসোসিয়েশনের সহযোগিতায় নগরবাসীকে সুপেয় পানি সরবরাহের উদ্যোগ নেন। সিদ্ধান্ত নেয়া হয় রাস্তার মোড়ে মোড়ে পানির কল স্থাপন করা হবে। ১৯৩৭ সালের অগাষ্ট মাসের কোন একটি দিনে মিনিষ্ট্রি অব ক্যালকাটার অধীনে রাজশাহী ওয়াটার ওয়াকর্স নামে পানি সরবরাহ ও বিশুদ্ধকরণ কেন্দ্র নির্মাণ করা হয়। এবং ব্যয় করা হয় প্রায় আড়াই লক্ষাধিক টাকা। এই কাজে নগরীর নামকরা ধনী লোকেদের এগিয়ে আসার জন্য অনুরোধ করা হয়। সেই সূত্র ধরেই মহারাণী হেমন্তকুমারী নিজেই দান করেন প্রায় ৬৫ হাজার টাকা। বিশাল অঙ্কের একক অনুদানের কারণে রাজশাহী জেলা বোর্ডের দান করা জমিতে মহারানী হেমন্ত কুমারীর নামেই ওয়াটার ওয়ার্কস স্থাপিত হয়। কালক্রমে তার নাম হেমন্তকুমারী ঢোপকল নামেই পরিচিত হতে থাকে।
ব্যবস্থাপনা
এই ঢোপকলগুলোর প্রতিটির পানি ধারণক্ষমতা ৪৭০ গ্যালন। প্রতিটি ঢোপকলেই ছিল একটি 'রাফিং ফিল্টার'। এতে বালি ও পাথরের স্তর থাকায় সরবরাহ করা পানি আরও পরিশোধিত হয়ে বের হতো এবং গরমের সময় মোটামুটি ঠান্ডাও থাকতো। সেই সময় সারাদিনে মাত্র দুই ঘণ্টা পানি সরবরাহ করা হতো। মোড়ে মোড়ে ঢোপকলগুলোতে পানি ধরে রাখা হতো। ফলে সারাদিনই পানি পাওয়া যেত।
প্রায় প্রতি দুই মাস পর পর এই ঢোপকল গুলোকে পরিষ্কার করা হতো। পরিষ্কারের নিয়মটি ছিল খুবই ভালো। এই ঢোপকলের উপরের ঢাকনাটি খোলা যেত। তারপর ভিতরে মানুষ নেমে ব্লিচিং পাউডার ও অন্যান্য জিনিস দিয়ে সেটা পরিষ্কার করতো। প্রতি দুই মাস পর পর প্রত্যেকটি ঢোপকল থেকে পানির স্যাম্পল সংগ্রহ করা হতো। পরে সেটা পাঠানো হতো পরীক্ষাগারে পানির মান ঠিক আছে কিনা সেটা দেখার জন্য। বর্তমানে এই ঢোপকল প্রায় বিলুপ্ত। শহরের স্মৃতি বলতে ২-১ টি ঢোপকল রয়েছে। যার মধ্যে একটি কুমারপাড়ায় অবস্থিত ।
নির্মাণ কৌশল
ঢোপকল গুলো লম্বায় প্রায় ভুমি থেকে ১২ ফুট উঁচু এবং ব্যাস প্রায় ৪ ফুট। ঢোপকলগুলো তৈরী করা হয়েছিল সিমেন্টের ঢালাই করে। এই ঢোপকলের উপর থেকে নিচ পর্যন্ত ঢেউ খেলানো একটা প্লাষ্টার করা হতো। যে নকশাটা করা হতো টিনের সাহায্যে। চারিদিকে টিনের একটা রাউন্ড বানিয়ে তার মধ্যে সিমেন্ট আর ইটের খোয়ার ঢালাই ঢেলে দেয়া হতো। এর ঢালাই খুবই শক্ত। সহজে কোন কিছুর ধাক্কায় বা আঘাতে এটা ভাঙ্গে না।
আওয়াইল মাকালাত
আওয়ায়েল আল মাকালাত ফি মাযহাব আল মুখতারাহ বা নির্বাচিত মতবাদের প্রধান থিসিস, শায়খ মুফিদ কর্তৃক রচিত একটি শিয়া মতবাদী, ধর্মতাত্ত্বিক বই।
বৈদ্যুতিক মোটর
thumb|একটি মোটরের গঠন উপাদান thumb| বিভিন্ন ধরনের বৈদ্যুতিক মোটর। প্রকৃত আকৃতি সম্পর্কে ধারণা লাভের জন্য সামনে নিচের দিকে ৯ [[ভোল্ট|ভোল্টের ট্রানজিস্টর ব্যাটারী দেখানো হয়েছে]] বৈদ্যুতিক মোটর হল এমন একটি কৌশল এবং ব্যবস্থা, যার মাধ্যমে বৈদ্যুতিক শক্তি যান্ত্রিক শক্তিতে রুপান্তরিত হয়। প্রকারভেদ অনু্যায়ী এর গঠন ও ক্ষমতা নিয়ন্ত্রিত হয়। বৈদ্যুতিক মোটর তড়িত প্রকৌশলের আলোচ্য একটি বিষয়। বৈদ্যুতিক মোটর মূলত ফ্যারাডের আবেশ সূত্রের উপর ভিত্তি করে তৈরী করা হয়ে থাকে। মোটরে প্রবাহিত তড়িৎ এর ধরন অনুযায়ী মোটর সাধারনত দুই ধরনের হয়ে থাকে। যেমনঃ
আওয়াইল মাকালাত
লেখক
শায়খ মুফিদ ছিলেন একজন বিশিষ্ট শিয়া ধর্মতত্ত্ববিদ । তিনি ছিলেন মুআল্লিমের পুত্র, তাই তাকে ইবনে মুআল্লিম বলা হয়। আল-শেখ আল-সাদুক, ইবনে কুলাওয়াইহ, আবু আবদুল্লাহ আল-বসরি এবং আল-রুম্মানি, শরীফ আল-মুর্তজা এবং আল-শেখ আল-তুসি তাঁর ছাত্রদের মধ্যে ছিলেন। তার ২০০টি কাজের মধ্যে মাত্র ১০টিই টিকে আছে যার মধ্যে রয়েছে আমালি, আল-ইরশাদ, আল-মুকনিআহ এবং তাশিহ আল-ইতিকাদাত ।
বিষয়বস্তু
মুফিদ শিয়া এবং মুতাজিলিতের মধ্যে পার্থক্য করার চেষ্টা করে শিয়াদের মূল আকীদা বর্ণনা করেন। মুফিদের মতে, শিয়াদের মূল বিশ্বাস হল আলীর প্রতি আনুগত্য এবং ওসমান, আবু বকর ও ওমর নামে অন্যান্য খলিফাদের প্রত্যাখ্যান। উদ্ঘাটন এবং যুক্তির মধ্যে সম্পর্কের উপর জোর দেওয়া হয়েছে, এমন একটি উপায় রয়েছে যে পূর্ববর্তীটি পরবর্তীটিকে সাহায্য করতে পারে। মুতাজিলিজমের বিপরীতে, যিনি একজন গুরুতর পাপী ব্যক্তির জন্য মধ্যম অবস্থানে বিশ্বাস করেছিলেন, মুফিদ বিশ্বাস করেছিলেন যে তিনি গুরুতর পাপী হওয়া সত্ত্বেও একজন বিশ্বাসী এবং একজন শিয়া ব্যক্তিকে তার বিশ্বাসের কারণে শাস্তি দেওয়া হবে না। যাইহোক, তিনি আদেশের অধিকারের জন্য কিছু শর্ত ও নীতির উল্লেখ করেছেন, যেমন কাউকে নির্দেশ দেওয়া অপরিহার্য এবং এটি যে দরকারী এবং সুবিধাজনক তা জানা যায়। মুফিদ ঈশ্বরের একতা, ন্যায়বিচার, ভবিষ্যদ্বাণী, ইমাম এবং প্রত্যাবর্তনের মত ধারণার সাথে সংযোগের মাধ্যমে বারো শিয়াদের মৌলিক বিশ্বাস ব্যাখ্যা করেছেন। কিন্তু সাধারণত এই বিষয়গুলি আওয়াইলের রূপরেখা গঠন করে না।
ধর্মতাত্ত্বিক বিশ্বাস
মুফিদ বিশ্বাস করেন যে ঈশ্বরের ক্ষেত্রে দ্রষ্টা ও শ্রোতা হওয়া শেষ পর্যন্ত ঈশ্বর থেকে উদ্ভূত হয়েছে। তবে বিশ্বে একজন অদম্য ইমামের উপস্থিতিতে কেন্দ্রীয় বিশ্বাস হিসেবে বিশ্বাস করা অপরিহার্য। তার মতে, এই কারণ ব্যবহার করে ঐক্যে বিশ্বাসী হয়। তিনি ঈশ্বরের আরও কিছু গুণের কথাও উল্লেখ করেছেন যেমন জীবিত, শক্তিশালী দ্রষ্টা, শ্রোতা, সব কিছু জানেন কিন্তু চোখে দেখা যায় না। মুফিদ কুরআন ও রেওয়ায়েতে উল্লিখিত ব্যতীত ঈশ্বরের জন্য অন্য কোনো নাম বরাদ্দ না করায় বিশ্বাসী। মুফিদ মনে করতেন যে পরবর্তী জীবনে মানুষ, নৈতিক বাধ্যবাধকতার অধীনে না থাকা সত্ত্বেও, তাদের মনে যা উপযুক্ত তা করার জন্য আদেশ করা হয়। এই নিয়মের ক্ষেত্রে মুফিদ জোর দিয়েছিলেন যে, ঈশ্বরের বাধ্যবাধকতা ন্যায়বিচার থেকে উদ্ভূত হয় না। তিনি বলেন:
"আমি বলি যে, লুৎফের মতবাদের প্রবক্তারা যে সাহায্য আল্লাহর উপর ফরয করে, তা তাঁর উদারতা ও আভিজাত্য থেকে। এটা নয় - যেমন তারা মনে করে - ন্যায়বিচার তাকে বাধ্য করে, যাতে তিনি তা না দিলে তা অন্যায় হবে।" (আওয়াইল, পৃ. 26. )
তথ্যসূত্র
<references group="" responsive="0">
নিকেলোডিয়ন (স্ক্যান্ডিনেভিয়া)
নিকেলোডিয়ন ডেনমার্ক, নরওয়ে, এবং ফিনল্যান্ডে সম্প্রচারিত একটি শিশুতোষ টেলিভিশন চ্যানেল। এটি যুক্তরাজ্য এবং যুক্তরাষ্ট্রভিত্তিক একইরকমভাবে ব্র্যান্ড করা চ্যানেলের থেকে অনুষ্ঠানসমূহ প্রচারিত করে, সাথে কিছু স্থানীয় অনুষ্ঠানও প্রচারিত করে।
ইতিহাস
অ্যানালগ ভিয়াস্যাট প্যাকেজের অংশে নিকেলোডিয়ন স্ক্যান্ডিনেভিয়া ১৯৯৬ সালে সম্প্রচার করা শুরু করে। এটি শুধু সকালে সম্প্রচার করতো, সিরিয়াস ১ (পূর্বে মার্কোপোলো ১) এ জিটিভির সাথে একটি ট্রান্সপন্ডার এবং টিভি স্যাট ২ এ ৩+ এবং অন্যান্য ডেনীয় চ্যানেলের সাথে আর একটি ট্রান্সপন্ডার ভাগ করতো। প্রাতিষ্ঠানিকভাবে চ্যানেলটি ১৯৯৭ সালের ১ ফেব্রুয়ারিতে সম্প্রচার শুরু করেছে। প্রথমত এটি সকাল ৭টার থেকে দুপুর ১টার পর্যন্ত ছয় ঘণ্টার জন্য সম্প্রচার করেছিল। কিছু সাল পর এটি আর একটি ট্রান্সপন্ডারে স্থানান্তর হয়, যা সকাল ৬টার থেকে সন্ধ্যা ৬টার পর্যন্ত সম্প্রচার করার অনুমতি দেয়।
২০০১ সালে নিকেলোডিয়ন একটি ফ্রি-টু-এয়ার টেলিভিশন চ্যানেল হিসেবে সুইডেনে সম্প্রচার শুরু করে, এবং ২০০৭ সালের ১ সেপ্টেম্বরে ফিনল্যান্ডেও সম্প্রচার শুরু করে।
২০০৮ সালের মার্চে একটি ডেনীয় সংস্করণ, নিকেলোডিয়ন ডেনমার্ক, এর উদ্বোধন হয়। এটি ভিএইচ১ ডেনমার্কের সাথে সম্প্রচার শুরু করেছে, যা ছয় ঘণ্টার জন্য নিকেলোডিয়ন প্রচার করেছে। ডেনীয় স্যাটেলাইট দর্শকরা এখনো প্যান-নর্ডীয় সংস্করণটি দেখতে পারবে।
তখন ডেনমার্ক এবং ফিনল্যান্ডে উপলব্ধ হয়েও ২০১১ সালে চ্যানেলটি নরওয়েজীয়তে বিজ্ঞাপন প্রচারিত করা শুরু করে।
২০১৩ সালের ৭ জানুয়ারিতে ভায়াকম নিক জুনিয়রের একটি ফিনীয় সংস্করণ উদ্বোধন করেছে যা ফিনল্যান্ডের কেবল এবং টেরেস্ট্রিয়াল টেলিভিশনে নিকেলোডিয়ন স্ক্যান্ডিনেভিয়াকে প্রতিস্থাপন করে। ফিনল্যান্ডে নিকেলোডিয়ন স্ক্যান্ডিনেভিয়া স্যাটেলাইটে সম্প্রচার করতে থাকে।
সম্প্রচার
বেশিরভাগ কার্টুন অনুষ্ঠান স্থানীয় ভাষায় ডাব করা, এবং স্যাটেলাইটে আলাদা ভাষার অডিও ট্র্যাক উপলব্ধ আছে। লাইভ-অ্যাকশন অনুষ্ঠান যা জ্যেষ্ঠ দর্শকদের লক্ষ্য করে স্থানীয় সাবটাইটেল সহ ইংরেজিতে প্রচারিত হয়।
সীমিত সম্প্রচার ঘন্টার অর্থ হল চ্যানেলটি সাধারণত অন্যান্য চ্যানেলের সাথে ব্যান্ডউইথ ভাগ করে যারা সন্ধ্যা এবং রাতে সম্প্রচার করবে। ভিয়াস্যাটে ভিয়াস্যাট নেচার, ভিয়াস্যাট ক্রাইম, এবং প্লেবয় টিভির সাথে একই চ্যানেলে সম্প্রচার করতো, কিন্তু ২০০৭ সালে সেটি বদলে গেছে, যখন ভিয়াস্যাট নেচার দিনের বেলায় সম্প্রচার করা শুরু করে, এবং নিকেলোডিয়ন পরিবর্তে ভিএইচ১ এর সাথে টাইমশেয়ার করা শুরু করে। অনেকগুলো কেবল সিস্টেমসমূহ ভিয়াস্যাট ফিডটি গ্রহণ করে।
কানাল ডিজিটালে ভিএইচ১ ক্লাসিকের ইউরোপীয় সংস্করণ ডাউনটাইমে সম্প্রচার করেছিল, এবং সুইডীয় ডিটিটিতে (বক্সার)। একই সময়ে স্টার! দেখানো হয়েছিল।
চ্যানেলটি পূর্বে যুক্তরাজ্য থেকে সম্প্রচার করা হয়েছিল, কিন্তু ২০০৮ সালে এটির যুক্তরাজ্য লাইসেন্স ফিরিয়ে দেয় এবং পরিবর্তে নেদারল্যান্ডস থেকে সম্প্রচার করা শুরু করে।
ছাওছিয়াও মসজিদ
ছাওছিয়াও মসজিদ চীনের চিয়াংসু প্রদেশের নানচিং উপ-প্রদেশের ছিনহুয়েই জেলায় অবস্থিত একটি মসজিদ।
ইতিহাস
ছিং রাজবংশের সম্রাট ছিয়েনলুংয়ের শাসনকালের সময় মসজিদটি নির্মাণ করা হয়। সেই থেকে বেশ কয়েকবার মসজিদটি পুনঃনির্মাণ ও স্থানান্তরিত করা হয়েছে।
স্থাপত্য
ঐতিহ্যগত চীনা স্থাপত্যের আদলে মসজিদটি নির্মাণ করা হয়েছে। মসজিদে প্রধান নামাজঘর, পাঠদান কক্ষ, অযুখানা এবং বিশ্রামঘর আছে।
পরিবহন
মসজিদটি নানচিং মেট্রোর চাংফুইউয়েন স্টেশন থেকে পশ্চিমে সহজেই হেঁটে যাওয়া যাবে এমন দূরত্বে অবস্থিত।
সান পোস্ট
সান পোস্ট ক্যালিফোর্নিয়ার একটি সাপ্তাহিক সংবাদপত্র ছিল, যা কার্লন পেরি এবং সিসিলিয়া ড্রকের মালিকানাধীনে প্রকাশিত হত। শুক্রবার পত্রিকাটি প্রকাশিত হত এবং মেইলের মাধ্যমে বিনা মূল্যে ২৯,০০০ পাঠকের কাছে পৌঁছে দেওয়া হত।  সংবাদপত্রটি ২০০৫ সালের নভেম্বর মাসে চালু হয়েছিল এবং তা ট্যাবলয়েড আকারের ছিল।
সংবাদপত্রটির নিজস্ব কর্মী ছিল এবং স্বতন্ত্র মালিকানাধীন ছিল, ট্রেসি প্রেস প্রকাশনার অংশীদার ছিল, যা অন্যান্য ট্রেসি প্রেসের প্রকাশনাগুলির সাথে ভাগ করা বিজ্ঞাপনের অনুমতি দেয়। ২০০৯ সালের সেপ্টেম্বরে সান পোস্ট প্রকাশনা বন্ধ করে দিয়েছিল।
উন্মুক্ত প্রবেশাধিকার গবেষণা সাময়িকীর তালিকা
এটি ক্ষেত্র অনুযায়ী উন্মুক্ত প্রবেশাধিকার গবেষণা সাময়িকীর তালিকা। তালিকাটিতে বিখ্যাত সাময়িকী রয়েছে যারা সম্পূর্ণ উন্মুক্ত প্রবেশাধিকার নীতি মেনে চলে। এতে বিলম্বিত উন্মুক্ত প্রবেশাধিকার গবেষণা সাময়িকী, হাইব্রিড উন্মুক্ত প্রবেশাধিকার গবেষণা সাময়িকী বা সম্পর্কিত সংগ্রহসমূহ বা সূচীকরণ সেবাদি অন্তর্ভুক্ত নয়।
খাঁটি উন্মুক্ত প্রবেশাধিকার সাময়িকীসমূহকে দুই ভাগে বিভক্ত করা যেতে পারে:
চিকিৎসা বিজ্ঞান, ঔষধ ও স্বাস্থ্য বিজ্ঞান
(ইতিপূর্বে উল্লিখিত সাময়িকীসমূহ বাদ দেওয়া হয়েছে)
এ কাইন্ড অফ ইংলিশ
এ কাইন্ড অফ ইংলিশ (A Kind of English) হচ্ছে ১৯৮৬ সালের একটি ব্রিটিশ নাট্য চলচ্চিত্র, যা পল হ্যালামের রচনায় রুহুল আমীন পরিচালনা করেন। এতে অভিনয় করেন ললিতা আহমেদ, জামিল আলী, আফরোজা বুলবুল, বাদশা হক এবং অ্যান্ড্রো জনসন। লন্ডনে বসবাসকারী এক বাঙ্গালী পরিবারের কাহিনী নিয়ে চলচ্চিত্রটি নির্মিত হয়েছে।
গ্রহণ
এ কাইন্ড অফ ইংলিশ বিশ্বব্যাপী বিভিন্ন প্রদর্শনীতে দেখানো হয় ফলে এটি অনেক আলোচিত হয়। চলচ্চিত্রটিকে ভিত্তোরিও দে সিকা এবং সত্যজিৎ রায়ের প্রথম কাজের সাথে তুলনা করা হয়।
রিচার্ড কেটেলবরা
রিচার্ড অ্যালান কেটেলবরা (Richard Allan Kettleborough; জন্ম: ১৫ মার্চ, ১৯৭৩) ইংল্যান্ডের শেফিল্ডে জন্মগ্রহণকারী সাবেক প্রথম-শ্রেণীর ক্রিকেটার। ইয়র্কশায়ার এবং মিডলসেক্সের পক্ষ হয়ে ৩৩টি খেলায় অংশগ্রহণ করেন। খেলায় তিনি শীর্ষ সারির বামহাতি ব্যাটসম্যানের ভূমিকায় অবতীর্ণ হতেন ও মাঝে-মধ্যে ডানহাতে মিডিয়াম পেস বোলিং করতেন। বর্তমানে তিনি আন্তর্জাতিক ক্রিকেটে আম্পায়ার হিসেবে দায়িত্ব পালন করছেন।
আম্পায়ার
এপ্রিল, ২০০২ সালে ডারহাম এবং ডারহাম ইউসিসিই'র মধ্যকার খেলার মাধ্যমে আম্পায়ার জীবনে প্রবেশ করেন। ইসিবি'র পক্ষ থেকে ২০০৬ সালে প্রথম-শ্রেণীর ক্রিকেটে আম্পায়ার হিসেবে তালিকাভূক্ত হন। অপর ইংরেজ আম্পায়ার ইয়ান গোল্ডকে সাথে নিয়ে আগস্ট, ২০০৯ সালে টুয়েন্টি২০ আন্তর্জাতিকে ইংল্যান্ড বনাম অস্ট্রেলিয়ার মধ্যকার খেলা পরিচালনা করেন। এর পরপরই নভেম্বর, ২০০৯ সালে আইসিসি'র আন্তর্জাতিক আম্পায়ার তালিকায় তার নাম অন্তর্ভুক্ত হয়। কেটেলবরা'র প্রথম টেস্ট ক্রিকেটে আম্পায়ারিত্ব হচ্ছে নভেম্বর, ২০১০ সালে গলেতে অনুষ্ঠিত শ্রীলঙ্কা বনাম ওয়েস্ট ইন্ডিজের মধ্যকার খেলাটি। মে, ২০১১ সালে আইসিসি’র সেরা আম্পায়ার তালিকায় নিযুক্ত হন। তালিকায় তিনি সর্বকনিষ্ঠ আম্পায়ার হিসেবে বিবেচিত হয়েছেন। ২০১১ সালের বিশ্বকাপ ক্রিকেটে ৪টি খেলা পরিচালনা করেন।
গুইদা মারিয়া
গুইদা মারিয়া (২৩ জানুয়ারী ১৯৫০ - ২ জানুয়ারী ২০১৮) একজন পর্তুগিজ অভিনেত্রী ছিলেন। তার কর্মজীবন ৬০ বছর বিস্তৃত এবং মঞ্চে, চলচ্চিত্রে এবং টেলিভিশনে উপস্থিতি ছিল।
আসিয়ান ফুটবল ফেডারেশন
আসিয়ান ফুটবল ফেডারেশন (এএফএফ) হলো এশিয়ান ফুটবল কনফেডারেশনের মধ্যে একটি ছোট সংগঠন,  এবং দক্ষিণ-পূর্ব এশিয়ার দেশ ব্রুনেই, ইন্দোনেশিয়া, মালয়েশিয়া, ফিলিপাইন, সিঙ্গাপুর এবং থাইল্যান্ডের সমন্বয়ে ১৯৮৪ সালে প্রতিষ্ঠিত হয়। আসিয়ান দক্ষিণ পূর্ব এশীয় দেশগুলোর সংস্থা, যদিও পূর্ব তিমুর এবং অস্ট্রেলিয়া আসিয়ান সদস্য নয় তবু দেশদুটি এএফএফ-এর সদস্য।
এতে এর পর যোগদান করে কম্বোডিয়া, লাওস, মায়ানমার এবং ভিয়েতনাম (সবাগুলো ১৯৯৬ সালে), পূর্ব তিমুর ২০০৪ এবং অস্ট্রেলিয়া ২০১৩ সালে।
১৯৯৬ সালে ফেডারেশনটি প্রথম এএফএফ চ্যাম্পিয়নশিপ চালু করে (তখন স্পনসরশিপের কারণে টাইগার কাপ নামে পরিচিত ছিল)।
সংস্থার সদস্য এসোসিয়েশন
এএফএফের ১২ টি সদস্য এসোসিয়েশন আছে, এগুলোর সবগুলোই এশিয়ান ফুটবল কনফেডারেশনের সদস্য।
আন্তর্জাতিক
এএফএফ এর টুর্নামেন্টগুলোর মধ্যে আছে এএফএফ চ্যাম্পিয়নশিপ (২০০৮ সাল থেকে স্পনসরশিপের কারণে সুজুকি কাপ নামে পরিচিত) এবং এএফএফ মহিলা চ্যাম্পিয়নশিপ - উভয় প্রতিযোগিতা প্রতি দুই বছর পর পর অনুষ্ঠিত হয় এবং দক্ষিণ-পূর্ব এশিয়ার চ্যাম্পিয়ন নির্ধারণ করা হয়।
ক্লাব
একমাত্র এএফএফ ক্লাব ফুটবল টুর্নামেন্টটি হলো মেকং ক্লাব চ্যাম্পিয়নশিপ, এটি ২০১৪ মৌসুমে শুরু হয় এবং চ্যাম্পিয়ন ৬ দেশের মধ্যে পাঁচটিকে অন্তর্ভুক্ত করা হয়েছে যে দেশগুলোর ভিতর দিয়ে মেকং নদী প্রবাহিত হয়েছে (কম্বোডিয়া, লাওস, মায়ানমার, থাইল্যান্ড এবং ভিয়েতনাম)।
এএফএফ প্রতিবছর দক্ষিণপূর্ব এশিয়ান ফুটবল ক্লাবগুলোকে নিয়ে এএফএফ ফুটসাল ক্লাব চ্যাম্পিয়নশিপেরও আয়োজন করে।
Men's national football teams
Rankings are calculated by FIFA. Last updated 24 October 2019.
Top Ranked Men's National Football Teams
এলো রেটিং
রেটিংগুলি এলো রেটিং দ্বারা গণনা করা হয়েছে। ২৪ জুন ২০১৯ শেষবার হালনাগাদ হয়েছে * www.eloratings.net থেকে ৩ মাসের র‌্যাঙ্কের পরিবর্তনের উপর ভিত্তি করে র‌্যাঙ্ক পরিবর্তনগুলি করা হয় ।
মহিলা জাতীয় দল
Rankings are calculated by FIFA.
Last updated 12 July 2019
* Provisionally listed due to not having played more than five matches against officially ranked teams.
** Inactive for more than 18 months and therefore not ranked.
Top Ranked Women's National Football Teams
এএফএফ অ্যাওয়ার্ড
এএফএফের প্রেসিডেন্ট রয়্যাল হাইনেস পাহাংয়ের সুলতান এইচই সুলতান আহমদ শাহ বলেন যে:
"সাম্প্রতিক বছরগুলিতে, আসিয়ান ফুটবল কিছু গুরুত্বপূর্ণ প্রতিভা আহরণ করেছে এবং অঞ্চলটি ফুটবল পাওয়ার হাউস হিসাবে উন্নতি করছে। আমরা একটি আন্তর্জাতিক পর্যায়ে আকর্ষণ লাভ করছি, এবং বিশ্বের সবচেয়ে জনপ্রিয় খেলাটির ক্রমবিকাশ ও সম্মানের জন্য যারা তাদের জীবন উৎসর্গ করেছে তাদের প্রতি শ্রদ্ধা জানানোর এটি সময় সঠিক।"
এইচআরএইচ সুলতান হাজী আহমদ শাহ, যিনি পুরস্কার বাছাই কমিটির চেয়ারম্যানও তিনি বলেন, যেহেতু এই অঞ্চলে ফুটবল উন্নতি ও পরিণত হতে চলেছে, আসিয়ানের সর্বোত্তম প্রতিশ্রুতিবদ্ধ প্রতিবেদনের স্বীকৃতি দেওয়া দরকার।
প্রতি দুই বছর পর পর এএফএফ অ্যাওয়ার্ড প্রদান করা হয়।
এএফএফ আজীবন সম্মাননা : এইচ. কারদোনো
জুডিশিয়াল অ্যাডমিনিস্ট্রেশন ট্রেনিং ইনস্টিটিউট
থাম্ব|জুডিশিয়াল অ্যাডমিনিস্ট্রেশন ট্রেনিং ইনস্টিটিউটের ভবন জুডিশিয়াল অ্যাডমিনিস্ট্রেশন ট্রেনিং ইনস্টিটিউট বাংলাদেশ সরকারের একটি বিধিবদ্ধ সংস্থা। এটি বাংলাদেশের বিচারপতি ও জুডিশিয়াল ম্যাজিস্ট্রেটদের প্রয়োজনীয় প্রশিক্ষণ প্রদান করে।
ইতিহাস
জুডিশিয়াল অ্যাডমিনিস্ট্রেশন ট্রেনিং ইনস্টিটিউট ১৯৯৬ সালে একটি সংবিধিবদ্ধ সংস্থা হিসাবে প্রতিষ্ঠিত হয়েছিল। এটি জুডিশিয়াল অ্যাডমিনিস্ট্রেশন ট্রেনিং ইনস্টিটিউট আইন ১৯৯৫ এর অধীনে প্রতিষ্ঠিত হয়েছিল। ইনস্টিটিউটটি প্রতিষ্ঠার লক্ষ্য হলো বিচারক, ম্যাজিস্ট্রেট এবং অন্যান্য বিচার বিভাগীয় কর্মকর্তাদের প্রয়োজনীয় প্রশিক্ষণ প্রদান করা।
সেঙ্গুন্দ্রম
সেঙ্গুন্দ্রম দক্ষিণ ভারতের তামিলনাড়ু রাজ্যের তিরুভেলুর জেলার একটি আবাসিক অঞ্চল৷ ব্রিটিশ শাসনকালে চেন্নাই শহরের উত্তর-পশ্চিম দিকে অবস্থিত এই লোকালয় ইংরেজিতে এটি রেড হিলস নামে পরিচিত ছিল। সেঙ্গুন্দ্রম‌ নামটি এসেছে সেম্মান কুবিয়ল থেকে, শোণ থেকে এসেছে সেম্মান, যার অর্থ লাল ও কুন্দ্রম শব্দের অর্থ পাহাড়ি অঞ্চল। সম্ভবত আগে এই স্থানে লালমাটির পাহাড় ছিল। প্রতিবছর শহরে পাড়িয়ানলুর অঙ্গাল পরমেশ্বরী মন্দিরে মার্চ-এপ্রিল মাসে বড় করে অনুষ্ঠান উদযাপিত হয়।
এখানে ধান ও চাল ক্রয় বিক্রয়ের একটি পরিচিত আড়ত রয়েছে, যা লোকালয় বড় সংখ্যক চাকুরীর যোগান দেয়। এই ব্যবসা তামিলনাড়ুর ও বিশেষ করে সদর শহর চেন্নাইয়ের কৃষিভিত্তিক প্রয়োজনীয়তা পূরণ করে। সেঙ্গুন্দ্রম আইয়াপ্পা মন্দির তামিল হিন্দুদের মধ্যে পরিচিত, এই মন্দিরের নিকটে অবস্থিত সিএসআই গির্জা লোকালয়ের বৃহত্তম গির্জা। রেডহিল হ্রদ‌ বা পুড়ল হ্রদ লোকালয়ের বৃহত্তম জলাধার যা আশেপাশের অঞ্চলগুলির জলের চাহিদা পূরণ করে। বিশ্বালয়ম স্পেশাল স্কুল বিশেষ ছাত্রদের শিক্ষাদান ও তার জীবন ধারায় উন্নতি আনতে সচেষ্ট।
রেড হিল হ্রদ
রেড হিল হ্রদ বা পুড়ল হ্রদ‌‌ তিরুবলুর জেলার পোন্নেরি তালুকে অন্তর্গত একটি জলাশয়। চেন্নাই শহরে জল সরবরাহকারী বৃহত্তর জলাশয়গুলির মধ্যে এটি অন্যতম, এছাড়া আছে সেম্বরমবক্কম হ্রদ এবং পোরূর হ্রদ৷ হ্রদের পূর্ণ ধারণ ক্ষমতা ৩,৩০০ মিলিয়ন ঘনফুট বা ৯৩ মিলিয়ন ঘনমিটার৷
ম্যানিটোবা
আদিবাসী জনগোষ্ঠী হাজার হাজার বছর ধরে ম্যানিটোবায় এখন পর্যন্ত বাস করছে। ১৭ শতকের শেষের দিকে, পশম ব্যবসায়ীরা এই এলাকাতে পৌছায় যখন এটি ছিল রূপার্ট'স ল্যান্ডের অংশ এবং মালিকানা ছিল হুডসন বে কোম্পানির অধীনে। ১৮৬৯ সালে, ম্যানিটোবা প্রদেশ সৃষ্টির আলোচনার জন্য মেটিস জনগণ সশস্ত্র বিদ্রোহ করে কানাডার সরকারের বিরুদ্ধে, এটি রেড রিভার বিদ্রোহ নামে পরিচিত। বিদ্রোহটির সমাধান হিসেবে কানাডার সংসদ ১৮৭০-এ মানিটোবা অ্যাক্ট পাশ করে যেটি এই প্রদেশের সৃষ্টি করে।
ম্যানিটোবার রাজধানী এবং সর্ববৃহৎ শহর, উইনিপেগ, হচ্ছে কানাডার অষ্টম-বৃহত্তম জনসংখ্যাবহুল মহানগর এলাকা। এই প্রদেশের অন্যান্য জনবহুল এলাকা হল ব্র্যান্ডন, স্টেইনবাক, পোর্টেজ লা প্রাইরি, এবং থম্পসন।
ব্যুৎপত্তি
মনে করা হয় যে "ম্যানিটোবা" নামটির উদ্ভূত হয়েছে ক্রি, ওজিবওয়া অথবা অ্যাসাইনবোইনে ভাষা থেকে এসেছে। নামটি ক্রি 'ম্যানিতো-ওয়াপো' বা ওজিবওয়া 'মিন্ডোবা' থেকে এসেছে, উভয়ের অর্থ "straits of Manitou, the Great Spirit", একটি স্থানকে বুঝায় যা এখন লেক ম্যানিটোব এর কেন্দ্রস্থলে দ্য নারোজ নামে পরিচিত। "প্রাইরি হ্রদ" এর জন্য এটি অ্যাসাইনবোইনে থেকেও আসতে পারে।
হ্রদটি ফরাসি অভিযাত্রীদের কাছে লেক দেস প্রাইরিস  নামে পরিচিত ছিল। টমাস স্পেন্স নামটি বেছে নেওয়ার জন্য তিনি একটি নতুন প্রজাতন্ত্রের প্রস্তাব করেছিলেন যা তিনি হ্রদটির দক্ষিণের এলাকার জন্য প্রস্তাব করেছিলেন। ম্যাটিস নেতা লুই রিয়েলও নামটি বাছাই করেছিলেন, এবং এটি ১৮৭০ সালের ম্যানিটোবা আইনের অধীনে অটোয়াতে গৃহীত হয়েছিল।
ভূগোল
ম্যানিটোবার পূর্বে অন্টারিও এবং পশ্চিমে সাসকাচুয়ান প্রদেশ, উত্তরে নুনাভুট এবং উত্তর-পশ্চিমে উত্তরপশ্চিম অঞ্চলসমূহ প্রদেশ, এবং দক্ষিণে মার্কিন যুক্তরাষ্ট্রের রাজ্য নর্থ ডাকোটা এবং মিনেসোটা দ্বারা বেষ্টিত। এটি উত্তর-পূর্বে হাডসন বেকে সংযুক্ত করেছে, এবং কানাডীয় তিনটি বৃক্ষহীন তৃণভূমি প্রদেশগুলোর মধ্যে একমাত্র এখানেই লবনাক্ত জলের তটরেখা রয়েছে। চার্চিল বন্দর কানাডার একমাত্র আর্কটিক গভীর জল বন্দর। লেক উইনিপেগ হচ্ছে বিশ্বের দশম-বৃহৎত্তম স্বাদু পানির হ্রদ। হাডসন বে হচ্ছে বিশ্বের দ্বিতীয় বৃহত্তম বে। ম্যানিটোবা বৃহদাকার হাডসন বে এর জলবিভাজিকায় অবস্থিত, একদা রুপাট'স ল্যান্ড নামে পরিচিত ছিল। এটি হাডসন বে কোম্পানি এর জন্য একটি গুরুত্বপূর্ণ এলাকা ছিল, সঙ্গে অনেক নদী এবং হ্রদ যা লাভজনক পশম বাণিজ্যের জন্য চমৎকার সুযোগ প্রদান করতো।
জনসংখ্যা উপাত্ত
২০১১ সালের আদমশুমারি অনুযায়ী, ম্যানিটোবার জনসংখ্যা ছিল জন, যার অর্ধেকেরও বেশি ছিল উইনিপেগ রাজধানী অঞ্চলে; ৭৩০,০১৮ জন (২০১১ আদমশুমারি) জনসংখ্যা নিয়ে উইনিপেগ হচ্ছে কানাডার অষ্টম বৃহত্তম জনসংখ্যাবহুল মেট্রোপলিটন এলাকা ।যদিও প্রদেশের প্রারম্ভিক উপনিবেশিকতা বেশিরভাগ একটি বাসস্থানের একজন বাসিন্দা হিসাবে জীবন ঘুরপাক খাচ্ছিল, গত শতাব্দীতে নগরায়নের দিকে একটি পরিবর্তন লক্ষ্য করা গেছে; ম্যানিটোবা একমাত্র কানাডীয় প্রদেশ যার জনসংখ্যার পঞ্চাশ শতাংশের বেশি জনসংখ্যা কেবল একটি শহরেই বসবাস করে।
অর্থনীতি
ম্যানিটোবার অর্থনীতি মূলত প্রাকৃতিক সম্পদের উপর ভিত্তি করে একটি বাজার অর্থনীতি। কৃষি, প্রদেশের বেশিরভাগই উর্বর দক্ষিণ ও পশ্চিম অংশে কেন্দ্রীভূত,যা প্রাদেশিক অর্থনীতিতে অত্যাবশ্যক। অন্যান্য প্রধান শিল্প হল পরিবহন, উৎপাদন, খনির, বন, শক্তি, এবং পর্যটন। প্রদেশটির অর্থনৈতিক ইতিহাস ইউরোপীয় যোগসূত্রের আগেই রয়েছে, এবং মূলত একটি ফার্স্ট নেশন ট্রেডিং নেটওয়ার্কের উপর ভিত্তি করে। ইউরোপীয় ব্যবসায়ীরা ১৭ শতকে এখানে এসেছে এবং একটি ট্রান্স-আটলান্টিক পশমের বাণিজ্য সংগঠিত করেছে। কৃষি ঔপনিবেশিকরা ১৯ শতকের প্রথম দিকে এসেছিল, এবং ১৮৭০ সালে ম্যানিটোবা কানাডার একটি প্রদেশে পরিণত হয়।
কুমার মঙ্গলম বিড়লা
কুমার মঙ্গলম বিড়লা (জন্ম ১৪ জুন ১৯৬৭) একজন ভারতীয় ধনকুবের শিল্পপতি, এবং আদিত্য বিড়লা গ্রুপের চেয়ারম্যান, ভারতের অন্যতম বৃহৎ সংগঠন। তিনি বিড়লা ইনস্টিটিউট অফ টেকনোলজি অ্যান্ড সায়েন্সের চ্যান্সেলর, এবং ইন্ডিয়ান ইনস্টিটিউট অব টেকনোলজি দিল্লি এবং ইন্ডিয়ান ইনস্টিটিউট অফ ম্যানেজমেন্ট আহমেদাবাদের চেয়ারম্যান।
প্রাথমিক জীবন এবং শিক্ষা
বিড়লা রাজস্থান রাজ্যের মারোয়াড়ি বিড়লা পরিবারের চতুর্থ প্রজন্মের সদস্য। তিনি কলকাতায় জন্মগ্রহণ করেন এবং মুম্বাইয়ে বেড়ে ওঠেন। তিনি সিডেনহাম কলেজ অফ কমার্স অ্যান্ড ইকোনমিক্স থেকে উচ্চ মাধ্যমিক এবং মুম্বাই বিশ্ববিদ্যালয়ের এইচআর কলেজ অফ কমার্স অ্যান্ড ইকোনমিক্স থেকে স্নাতক ডিগ্রি অর্জন করেন। পরে তিনি লন্ডন বিজনেস স্কুলে পড়াশোনা করেন এবং ১৯৯২ সালে লন্ডন বিশ্ববিদ্যালয় থেকে মাস্টার অব বিজনেস অ্যাডমিনিস্ট্রেশন লাভ করেন। তিনি এলবিএস -এ অনারারি ফেলোও। তিনি ইনস্টিটিউট অফ চার্টার্ড অ্যাকাউন্ট্যান্টস অফ ইন্ডিয়া (আইসিএআই) থেকে একজন চার্টার্ড অ্যাকাউন্ট্যান্ট।
ক্যারিয়ার
বাবা আদিত্য বিক্রম বিড়লার মৃত্যুর পর ২৮ বছর বয়সে ১৯৯৫ সালে বিড়লা আদিত্য বিড়লা গ্রুপের চেয়ারম্যান হিসেবে দায়িত্ব গ্রহণ করেন। চেয়ারম্যান হিসেবে তার সময়কালে, গ্রুপের বার্ষিক লেনদেন ১৯৯৫ সালে ৩.৩৩ বিলিয়ন মার্কিন ডলার থেকে ২০১৯ সালে ৪৮.৩ বিলিয়ন মার্কিন ডলারে উন্নীত হয়েছে। ব্লুমবার্গ বিলিয়নেয়ার্স ইনডেক্স অনুসারে, ২০১৭ থেকে ২০১৯  সালের মধ্যে বিড়লা ৩..১ বিলিয়ন ডলার হারিয়েছেন, যার মোট সম্পদ কমে  বিলিয়ন ডলার হয়েছে। এই ক্ষতির প্রধান কারণ হল "আর্থিক সংকট" যা ভোডাফোন আইডিয়া লিমিটেড অনুভব করছে, "পতনশীল কোম্পানিগুলির শেয়ার যা পতন ছাড়াও রাসায়নিক, ধাতু এবং সিমেন্ট উৎপাদন করে।" ফোর্বসের মতে, তার বর্তমান সম্পদের মূল্য প্রায় ১৪ বিলিয়ন ডলার।
স্বীকৃতি
বিড়লা ২০১৬ সালে ইন্টারন্যাশনাল অ্যাডভারটাইজিং অ্যাসোসিয়েশনের "সিইও অফ দ্য ইয়ার অ্যাওয়ার্ড" সহ বেশ কয়েকটি পুরস্কার পেয়েছেন; ২০১৪ সালে ইউএস ইন্ডিয়া বিজনেস কাউন্সিলের "গ্লোবাল লিডারশিপ অ্যাওয়ার্ড"; এবং ২০১৪ সালে ইকোনমিক টাইমস "বিজনেস লিডার অ্যাওয়ার্ড"; ফোর্বস ইন্ডিয়া লিডারশিপ অ্যাওয়ার্ড - ফ্ল্যাগশিপ অ্যাওয়ার্ড “উদ্যোক্তা অফ দ্য ইয়ার ২০১২; এনডিটিভি লাভ বিজনেস লিডারশিপ অ্যাওয়ার্ডস ২০১২, "সবচেয়ে অনুপ্রেরণামূলক নেতা"; CNBCTV18 IBLA "বিদেশে ভারত নেওয়ার জন্য বিজনেস লিডার ২০১২"; সিএনএন-আইবিএন "ইন্ডিয়ান অফ দ্য ইয়ার অ্যাওয়ার্ড ২০১২"; জেআরডি টাটা "লিডারশিপ অ্যাওয়ার্ড ২০০৮"; এনডিটিভির "গ্লোবাল ইন্ডিয়ান লিডার অফ দ্য ইয়ার ২০০৭"।
একজন শিক্ষাবিদ, বিড়লা বিড়লা ইনস্টিটিউট অব টেকনোলজি অ্যান্ড সায়েন্সের (বিআইটিএস) চ্যান্সেলর। তিনি আইআইটি দিল্লি, আইআইএম আহমেদাবাদ এবং অক্সফোর্ড বিশ্ববিদ্যালয়ের রোডস ইন্ডিয়া স্কলারশিপ কমিটির চেয়ারম্যান। তিনি লন্ডন বিজনেস স্কুলের এশিয়া প্যাসিফিক অ্যাডভাইজরি বোর্ডে দায়িত্ব পালন করেন এবং লন্ডন বিজনেস স্কুলের অনারারি ফেলো।
বিতর্ক
ভারতীয় কয়লা বরাদ্দ কেলেঙ্কারিতে বিড়লার নাম উল্লেখযোগ্যভাবে প্রকাশিত হয়েছিল, একটি কুখ্যাত রাজনৈতিক কেলেঙ্কারি যা ২০০৪ থেকে ২০০৯ সালের মধ্যে কয়লা ব্লকের অবৈধ বরাদ্দ থেকে এর উৎপত্তি খুঁজে পেয়েছিল। ২০১৩ সালে কেন্দ্রীয় তদন্ত ব্যুরো বিড়লাকে "ব্লক পেতে তৎকালীন কয়লা সচিবকে প্রভাবিত করার জন্য অভিযুক্ত করেছিল, ওড়িশার তালাবিরা দ্বিতীয়, হিন্দালকোর জন্য বরাদ্দ করা হয়েছিল, যখন এটি কেবলমাত্র সরকারি খাতের সংস্থাগুলিকে বরাদ্দ করার জন্য ছিল। তদন্তকারী সংস্থা জানিয়েছে যে ব্লকটি ২০০৫ সালে নেয়েভেলি লিগনাইট এবং মহানদী কয়লাফিল্ড (উভয় পিএসইউ) কে বরাদ্দ করা হয়েছিল কিন্তু বছরের মাঝামাঝি সময়ে বিড়লা পারেখের সাথে দেখা করেছিলেন, যার পরে স্ক্রিনিং কমিটির আগের সিদ্ধান্ত বাতিল করা হয়েছিল এবং হিন্দালকোর সাথেও স্থান দেওয়া হয়েছিল দুই. এর ফলে সরকারী কোষাগারের কল্পিত ক্ষতি হয়েছে। " ফোর্বসের প্রতিবেদনে বলা হয়েছে যে, বিড়লার কথিত সম্পৃক্ততার বিষয়ে সিবিআই রিপোর্টের মন্তব্য বিড়লার কোম্পানিগুলির শেয়ারের তীব্র পতনের দিকে নিয়ে যায়। হিন্দালকো "সুস্থ হওয়ার আগে 5% হারিয়েছে।" যাইহোক, তৎকালীন ক্ষমতাসীন সরকারের নেতা দিগ্বিজয় সিং দ্য ইকোনমিক টাইমসকে বলেছিলেন যে বিড়লা "সবচেয়ে পরিষ্কার কর্পোরেট নেতা" যিনি কখনও ফ্লাই-বাই-নাইট অপারেটর হিসাবে পরিচিত নন।
২০১৮–১৯ উয়েফা ইউরোপা লিগ
২০১৮–১৯ উয়েফা ইউরোপা লিগ উয়েফা কর্তৃক আয়োজিত ইউরোপীয় দলগুলোর ফুটবল প্রতিযোগিতার ৪৮তম আসর এবং উয়েফা কাপ হতে উয়েফা ইউরোপা লিগে নামে পরিবর্তন করার পর ১০ম আসর ছিল।
২০১৯ সালের ২৯শে মে তারিখে, আজারবাইজানের বাকুর অলিম্পিক স্টেডিয়ামে দুই ইংরেজ ক্লাব চেলসি এবং আর্সেনালের ম্যাচের মাধ্যমে এই আসরের ফাইনাল অনুষ্ঠিত হয়েছে। এটি উয়েফা ইউরোপা লিগের ইতিহাসে প্রথমবার, যেখানে একই শহর হতে দুটি ক্লাব ফাইনালে পরস্পরের মুখোমুখি হয়েছে। ফাইনালে, চেলসি আর্সেনালকে ৪–১ গোলে হারিয়ে ২০১৯ উয়েফা সুপার কাপে ২০১৮–১৯ উয়েফা চ্যাম্পিয়নস লিগের বিজয়ী দল লিভারপুলের বিরুদ্ধে খেলার যোগ্যতা অর্জন করে এবং একই সাথে তারা ২০১৯–২০ উয়েফা চ্যাম্পিয়নস লিগের জন্য স্বয়ংক্রিয়ভাবে উত্তীর্ণ হয়েছে; যেহেতু উভয় দল তাদের লিগের মাধ্যমে চ্যাম্পিয়নস লিগের পরবর্তী আসরের জন্য সরাসরি উত্তীর্ণ হয়, তাই তাদের জন্য সংরক্ষিত আসনটি ২০১৮–১৯ লিগ ১-এর ৩য় স্থান অধিকারীকে দিয়ে দেওয়া হয়েছে।
উয়েফা ইউরোপা লিগের ইতিহাসে প্রথমবারের মতো, এই আসরের ফাইনালে ভিডিও সহকারী রেফারি (ভিএআর) প্রক্রিয়াটি ব্যবহার করা হয়েছে।
ইউরোপা লিগের শিরোপাধারী দল হওয়ার ফলে এবং একই সাথে তাদের লিগে খেলার মাধ্যমে আতলেতিকো মাদ্রিদ ২০১৯–২০ উয়েফা চ্যাম্পিয়নস লিগে খেলার যোগ্যতা অর্জন করেছে। তাই, ২০১৯–২০ উয়েফা চ্যাম্পিয়নস লিগের নকআউট পর্বে উত্তীর্ণ হওয়ার ফলে আতলেতিকো মাদ্রিদ তাদের ইউরোপা লিগের শিরোপা রক্ষণ করার প্রচেষ্টা করতে পারেনি।
বিন্যাস পরিবর্তন
২০১৬ সালের ৯ই ডিসেম্বর তারিখে, উয়েফা ২০১৮–২০২১ চক্রের জন্য উয়েফা চ্যাম্পিয়নস লিগের সংস্কারের পরিকল্পনাটি নিশ্চিত করেছে, যা ২০১৬ সালের ২৬শে আগস্ট তারিখে ঘোষণা করা হয়েছিল। নতুন নিয়ম অনুসারে, উয়েফা চ্যাম্পিয়নস লিগের বাছাই পর্বে যে দলগুলো বাদ পড়েছে তারা ইউরোপা লিগে দ্বিতীয় সুযোগ পাবে।
পরিসংখ্যান
এই পরিসংখ্যানে বাছাইপর্ব এবং প্লে-অফ রাউন্ড বাদ দেওয়া হয়েছে।
সর্বোচ্চ গোলদাতা
উৎস:
দক্ষিণভাগ রেলওয়ে স্টেশন
দক্ষিণভাগ রেলওয়ে স্টেশন বাংলাদেশের সিলেট বিভাগের মৌলভীবাজার জেলার জুড়ী উপজেলায় অবস্থিত একটি রেলওয়ে স্টেশন। স্টেশনটি ২০০২ সাল থেকে বন্ধ রয়েছে।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে দক্ষিণভাগ রেলওয়ে স্টেশন তৈরি করা হয়। ১৯০৩ সালে শাহবাজপুর থেকে লামডিং পর্যন্ত লাইন বিস্তৃত করা হয়।
পরিষেবা
২০০২ সাল থেকে ট্রেন চলাচল বন্ধ রয়েছে।
ইসবপুর ইউনিয়ন, ধামইরহাট
ইসবপুর ইউনিয়ন বাংলাদেশের রাজশাহী বিভাগের নওগাঁ জেলার ধামইরহাট উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
সৌভাগ্যলক্ষ্মী উপনিষদ
সৌভাগ্যলক্ষ্মী উপনিষদ (सौभाग्यलक्ष्मी उपनिषत्; ) বা সৌভাগ্যলক্ষ্ম্যুপনিষদ হল সংস্কৃত ভাষায় লিখিত হিন্দুধর্মের ক্ষুদ্র উপনিষদ। এটি ঋগ্বেদের সাথে সংযুক্ত এবং শাক্ত উপনিষদের শ্রেণীবদ্ধ।
উপনিষদ তার ধারণাগুলি লক্ষ্মীর (সম্পদ ও সৌভাগ্যের দেবী) মাধ্যমে উপস্থাপন করে। এটি প্রকৃত সম্পদ নিয়ে আলোচনা করে, এবং তারপর বস্তুগত লোভ থেকে দূরে এবং অভ্যন্তরীণ সম্পদের দিকে আধ্যাত্মিক অর্জনের জন্য যোগ ধ্যান উপস্থাপন করে। শ্রী হল লক্ষ্মীর প্রতিশব্দ। পাঠটি যোগ অনুশীলনের অংশ হিসেবে নয়টি চক্রের মতো তন্ত্র ধারণাও উপস্থাপন করে। শাক্তধর্মের উপাসনার সাথে অদ্বৈত বেদান্ত মতবাদের সমন্বিত উপস্থাপনের জন্য পাঠটি উল্লেখযোগ্য।
মুক্তিকা সংকলনে ১০৮টি উপনিষদের তেলুগু ভাষার সংকলনে ১০৫ নম্বরে তালিকাভুক্ত, রাম কর্তৃক হনুমানকে বর্ণিত।
বিষয়বস্তু
উপনিষদ পাঠটি তিনটি অধ্যায়ে উপস্থাপন করা হয়েছে। প্রথম অংশে লক্ষ্মীকে সমৃদ্ধির দেবী হিসেবে বর্ণনা করা হয়েছে, শ্রীর স্তোত্র উপস্থাপন করা হয়েছে এবং তারপর তাকে তন্ত্রের ভাষায় যন্ত্র অঙ্কন হিসেবে উপস্থাপন করা হয়েছে।
পাঠ্যটিতে ওঁ মন্ত্রের উল্লেখ রয়েছে, তার পরে তার মূর্তি রয়েছে। পাঠ্যটি তাকে পদ্ম-চোখযুক্ত বলে, তার মূর্তিকে বর্ণনা করে পদ্ম ধারণ করা, উপহারের বৃষ্টি, সোনার মতো উজ্জ্বল, যেখানে সাদা হাতিরা তার উপর জল ছিটিয়ে দেয়। তিনি রত্ন সহ মুকুট পরেন, চকচকে সূচিকর্ম করা রেশম ও পদ্মের মধ্যে দাঁড়িয়ে আছেন।
পাঠ্য বলে তিনি বিষ্ণুর পত্নী। তিনি সম্পদের দাতা, উপনিষদ দাবি করে, কিন্তু তিনি তার আশীর্বাদ তাদের জন্য সংরক্ষণ করেন যারা বস্তুগত লোভ থেকে মুক্ত এবং যারা তাদের আকাঙ্ক্ষাকে নির্বিকারভাবে লালন করে তাদের কখনও তা দেন না।
দ্বিতীয় অধ্যায়ে দেবী যাদের অনুগ্রহ করেন তাদের বর্ণনা করা হয়েছে। পাঠ্য জোর দেয়, যোগ তাদের পথ। তারা ওঁ মন্ত্র ব্যবহার করে ভিতরের আলো খোঁজে। তারা তাদের অভ্যাস এবং তারা কি খায়, আসন (ভঙ্গিমা) এবং শ্বাস-প্রশ্বাসের যোগ অনুশীলন করে। অধ্যায়টি বর্ণনা করে যে এই ধরনের যোগী তাদের কুণ্ডলিনী চক্রকে জাগ্রত করে, এই ধরনের যোগের কারণে তারা তাদের স্বাস্থ্যে উজ্জ্বল দেখায়।